Планини в България

Стара планина е граница между Северна и Южна България. Тя е най-дългата и най-голямата по площ, известна е като Балкан и е дала името на Балканския полуостров. Успоредно на нея се простира втората по дължина планинска верига у нас – Средна гора.

Най-внушителната планинска система е Рило-Родопският масив, включващ Рила, Пирин, Родопи, Славянка и Стъргач. Източно от Рило-Родопския масив се намират две по-ниски планини - Сакар и Странджа.

Друга планинска система е Планско-Завалската група, включваща 5 планини – Завалска, Вискяр, Люлин, Витоша и Плана, разположени в редица югоизточно от границата със Сърбия.

В югозападния ъгъл на България е разположена Осоговско-Беласишката планинска група.

|  |
| --- |
| Планините в България |
| Планина | Връх | Височина  |
| Рила | Мусала | 2925 |
| Пирин | Вихрен | 2914 |
| Стара планина | Ботев | 2376 |
| Витоша | Черни връх | 2290 |
| Осоговска | Руен | 2251 |
| Родопи | Голям Перелик | 2191 |
| Беласица | Радомир | 2191 |
| Средна гора | Богдан | 1604 |